Държавен вестник, бр. 79, 2012 г., стр. 17

БРОЙ  79	
Д Ъ Р Ж А В Е Н  В Е С Т Н И К 	
СТР.  17  
Г л а в а  п е т а
ТАБЕЛИ С РЕГИСТРАЦИОННИ  
НОМЕРА
Чл. 12. (1) Общият вид на регистраци­
онните табели и размерите на буквите и 
цифрите са посочени в приложение № 2.
(2) Регистрационният номер се състои от:
1. графично изображение на българския 
идентифициращ код „BG“ с бели букви и 
европейското знаме от дванадесет жълти 
звезди на син фон;
2. буквен код за техниката на МВР – „СР“;
3. петцифрена комбинация на цифрите 
от 0 до 9.
(3) Синята лента, символът „BG“ и зна­
мето на Европейския съюз не се изписват 
върху корпусите на техниката.
Г л а в а  ш е с т а
СВИДЕТЕЛСТВО ЗА РЕГИСТРАЦИЯ
Чл. 13. (1) Свидетелството за регистрация 
се издава по образец в две части (прило­
жение № 1) от дирекция „Управление на 
собствеността и социални дейности“.
(2) Част първа на свидетелството за 
регистрация служи за идентифициране на 
техниката и се съхранява в структурата, на 
която е предоставена техниката.
(3) Част втора на свидетелството за 
регистрация служи за идентифициране на 
техниката и се носи от водача винаги при 
ползване на техниката.
Г л а в а  с е д м а
ИНФОРМАЦИОНЕН ФОНД И ОТЧЕТ
Чл. 14. (1) Дирекция „Управление на 
собствеността и социални дейности“ ор­
ганизира воденето на отчет на техниката, 
създаването на информационен фонд (ИФ) 
на регистрираната техника и ползването на 
информацията по отчета.
(2) Информацията по отчета на техниката 
се съхранява на носители, гарантиращи пъл­
но и точно запазване на данните за срок 5 
години след прекратяване на регистрацията.
(3) Носителят на информацията е елек­
тронен и/или хартиен.
(4) Данните на отчета в дирекция „Уп­
равление на собствеността и социални дей­
ности“ включват:
1. идентифицираща информация за тех­
никата;
2. структурата, на която се води техни­
ката в момента;
3. структурата, в която е била техниката;
4. данни за издирваната и снетата от 
издирване техника;
5. данни за първоначалния технически 
преглед.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Специална техника“ са колесните 
трактори, верижните трактори, булдозерите, 
багерите, автогрейдерите, ескаваторите, мо­
токарите, електрокарите, валяците, челните 
товарачи, земекопните машини, самоходни 
шасита, возими агрегати и друга сходна 
техника.
2. „Регистрация“ е административно 
разрешение за техника от системата на 
МВР да участва в пътното движение при 
изпълнение на специфични задачи и включва 
идентификация на техниката, издаване на 
регистрационен номер и свидетелство за 
регистрация.
3. „Дата на първата регистрация“ е датата, 
на която техниката е регистрирана за първи 
път в страната или в чужбина.
4. „Свидетелство за регистрация“ е доку­
мент, издаван от дирекция „Управление на 
собствеността и социални дейности“, който 
удостоверява регистрацията на техниката.
5. „Идентификация“ е съвкупност от 
действия, извършвани за:
а) сверяване данните на идентификаци­
онните номера от документите с тези върху 
техниката;
б) проверка за съответствие на всички 
данни на представената техника с данните, 
описани в документите за собственост и 
произход.
6. „Идентификационен/инвентарен номер“ 
е подредена комбинация от цифри, букви и 
знаци, поставена върху техниката от произ­
водителя, с цел идентифицирането є.
7. „СР“ е буквен код за техника на МВР 
и означава „Специална регистрация“.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Наредбата се издава на основание 
чл. 140, ал. 4 от Закона за движението по 
пътищата.
§ 3. Бронираната, колесната, верижната 
техника, влекачите и специалната техника, 
която към датата на влизане в сила на на­
редбата се намира в МВР и не подлежи на 
регистрация по реда на Наредба № І-45 от 
2000 г. за регистрацията, отчета, пускането 
в движение и спирането от движение на 
моторните превозни средства и ремаркетата, 
теглени от тях и реда за предоставяне на 
данни за регистрираните пътни превозни 
средства (ДВ, бр. 31 от 2000 г.), се регистрира 
по реда на тази наредба в срок до 1 година 
от влизането є в сила.
За министър:  
Веселин Вучков